පෞද්ගලික බස් රියදුරු කොන්දොස්තර මහත්වරුන්ගේ විශ්‍රාම වැටුප් ක්‍රමය කඩිනමින් ක්‍රියාවට නැංවීමට මාර්ගස්ථ මගී ප්‍රවාහන අධිකාරිය පියවර ගෙන ඇත.මේ වැඩසටහන යටතේ දිනපතා බස් හිමියන් සේවකයන්ට සමුපකාර ග්‍රාමීය බැංකුවේ රුපියල් සියය (100) බැගින් තැන්පත් කළ යුතු යැයි මාර්ගස්ථ මගී ප්‍රවාහන අධිකාරියේ සභාපති අමිල රන්මණ්ඩල මහතා පවසයි.රියැදුරු කොන්දොස්තර මහත්වරුන්ගේ ආර්ථිකය ශක්තිමත් කිරීමේ අරමුණින් විශ්‍රාම වැටුප් ක්‍රමය ක්‍රියාවට නැංවනු ඇත.බොහෝ බස් සේවකයන් ප්‍රවේශ පත්‍ර නොදී වංචා සිදුකරන්නේ රැකියාවේ අස්ථිරතාව නිසාය.රැකියාව සුරක්‍ෂිත කිරීමෙන් ඔවුන් මගියාටත්, බස් හිමියාටත් අවංකව රැකියාව කරනු ඇතැයි ද අමිල මහතා කීය..